cyanic-selkie/wikianc huggingface dataset:
ராஜகுமாரன் (திரைப்படம்)
ராஜகுமாரன்  1994 இல் வெளிவந்த தமிழ்த் திரைப்படமாகும். பிரபு நடித்த இப்படத்தை ஆர். வி. உதயகுமார் இயக்கினார்.
நெடுங்காடு சட்டமன்றத் தொகுதி
, புதுச்சேரி சட்டமன்றத்துக்கான தொகுதியாகும். இது புதுச்சேரி மக்களவைத் தொகுதிக்கு உட்பட்டது.
பகுதிகள்
இந்த தொகுதியில் காரைக்கால் மாவட்டத்தின் சில பகுதிகள் உள்ளன. அவை:
சான்றுகள்
பகுப்பு:புதுச்சேரி சட்டமன்றத் தொகுதிகள் பகுப்பு:காரைக்கால் மாவட்டம்
ஹெர்பிக்-ஹாரோ பொருள்
புதிதாகத் தோன்றிய விண்மீன்களுக்கு அண்மித்ததாக, நெபுலா போன்ற ஓர் அண்டவெளி அம்சமே ஹெர்பிக்-ஹாரோ பொருள் ஆகும். புதிய விண்மீன்களில் இருந்து மிக வேகமாக ஒடுங்கிய வடிவில் வெளிவரும் வாயுக் கூட்டம் ஏனைய வாயுக்களுடனும், தூசுத் துணிக்கைகளுடனும் மோதும் போது ஹெர்பிக்-ஹாரோ பொருள் உருவாகும். இவை ஏனைய அண்டப் பொருட்களைப் போலல்லாது சில ஆயிரம் வருடங்கள் மாத்திரமே நீடிக்கும்.
பகுப்பு:அண்டவியல்
கவனம் (நனவுப் பரப்பில்)
கவனம்
உணர்வு நிலையில் ஒன்றன்மீது எண்ணத்தைப் பதிப்பது கவனமாகும். கவனத்தின் வகைகள் மூன்று வகைப்படும். 1.	துhண்டல் கவனம்	2.விருப்பக் கவனம் 	3. பழக்கக் கவனம் கவனத்தை நிர்ணயிக்கும் காரணிகள் 1.மாற்றறம் 		2.செறி 	3.அளவு 	4.மறுநிலைப்பாடு 5. அசைவு 	  	6. புதுமை (சூடிஎநடவல) 	7. ஆர்வம் 	8. தேவை 9. மனநிலை 	10. உடல் நிலை 	11. நாட்டம் 12. மனப்பான்மை 	14. நுண்ணறிவு
தேர்ந்தெடுத்துக் கவனித்தல்
நனவுப் பரப்பில் உள்ள பல்வேறுபட்ட துhண்டல்களில் குறிப்பிட்ட துhண்டலைத் தேர்ந்தெடுத்துக் கவனத்திற்கு ஆட்படுத்துவது. நம் விருப்பத்திற்கு ஏற்றவாறு ஏற்படும் கவனம். இவை ஆர்வம், மனப்பபான்மை, ஊக்க நிலை முதலியவற்றைச் சார்ந்தவை. (நமது நனவுப் பரப்புகளில் உள்ள பல்வேறுபட்ட துhண்டல்களில் நம் தேவையுடன் இணைந்த குறிப்பிட்ட துhண்டலைத் தேர்ந்தெடுத்து நம் புலன் காட்சிக்கு ஆட்படுவதை நாம் கவனம் என்கிறோம்.) எல்லாப் பொருட்களின் மீதும் நினைவுகளைக் குவிப்பதைவிட ஒரே ஒரு பொருளின் மீது நினைவைக் குவிப்பது கவனம் எனப்படும். மக்டூகள் """"ஒரு பொருளையோ செயலையோ தெளிவாக அறியச் செய்யப்படும் முயச்சியே கவனித்தல்""என்கிறார். ஒரு பொருளைக் கவனிக்கும் பொழுது ஒரு துhண்டலைத் தெரிவு செய்கிறோம். இந்த உளச் செயலோடு நமது புலன்களையும் ஒருமுகப்படுத்துகிறோம். தலையைத் திருப்புதல், பார்வையைக் குவித்தல், செவிமடுத்தல் போன்ற உடல் இயக்கங்களும் கவனத்தில் இடம்பெறுகின்றன. புலன்காட்சி, உற்றுநோக்கல் போன்ற செயல்களுக்கும் கவனமே அடிப்படையாக அமைகிறது. ஒழுங்கான அமைப்பு கொண்ட துhண்டல், கற்பதற்கு ஏற்ற சூழ்நிலை, மிதமான வேகத்தில் பேசுதல், தொடர்ச்சியான ஊக்குவித்தல், பரிவுடன் செயல்படுதல், குழந்தைகளின் மனநிலை விளையாட்டு வழிக் கல்வி, புரிதிறனை வளர்க்கும் தெளிவான மொழியைக் கையாளுதல் பொழுதுபோக்கு நிகழ்ச்சிகள், செயல்வழிக்கற்றல், பாட நேரமாறுதல்கள், கற்றலில் ஆர்வத்தை ஏற்படுத்துதல், திட்டமிடப்பட்ட பாடஅமைப்பு. தேர்ந்தெடுத்துக் கவனித்தல் நனவுப்பரப்பில் உள்ள பல துhண்டல்களில் சிலவற்றைத் தேர்ந்தெடுத்து ஊன்றிக் கவனிக்கின்றோம். இவ்வாறு தேர்ந்தெடுத்து அறிய மேற்கொள்ளப்படும் முயற்சியைத்தான் கவனித்தல் என்கிறோம். ஆசிரியர் கற்பிக்க வகுப்பிற்குச் செல்லுமுன்னர் பாடச் செயல்களைக் குழந்தைகளின் ஆர்வத்தைத் துhண்டும் வண்ணம் மேற்கண்டவாறு திட்டமிட்டு செல்வாரேயானால் குழந்தைகளின் கவனத்தை எளிதில் கவரலாம். இவ்வாறு செய்யாமல் கருத்துகளை வாய்மொழியாகச் சொல்லிச் சென்றால் குழந்தைகள் கற்றலில் கவனமின்றிக் காணப்படுவர்.
பகுப்பு:துப்புரவு முடிந்த மதுரை மாவட்ட ஆசிரியர்கள் தொடங்கிய கட்டுரைகள்
டமாரம்
டமாரம் (Damaram) என்பது ஒரு தாள தோற் இசைக்கருவியாகும். இது தமிழ்நாட்டின் பாரம்பரிய இசைக் கருவி ஆகும். இதன் பயன்பாடு தற்போது தமிழ்நாட்டில் மிகவும் அருகி மறைந்துவிடும் நிலையில் உள்ளது. தொலைவில் உள்ளவருக்கும் இந்த இசைக்கருவியன் ஓசை கேட்கும் என்பதால் இதற்கு டமாரம் என்று பெயர் வந்ததாக கூறப்படுகிறது. இதற்கு நந்தி வாத்தியம் என்ற பெயரும் உண்டு. இது முரசுவுடன் தொடர்புடையது. மதுரை மீனாட்சி சுந்தரேசுவரர் கோயில் முன அமைந்த நகரா முரசு மண்டபத்தில்]] நாள்தோறும் காலை மற்றும் மாலை வேளைகளில் 4.30 முதல் 5.00 வரை டமாரம் ஒலிக்கப்படும்.
வடிவமைப்பு
புனித தோமையார் மலைப் பகுதியில் உள்ள ஆவுடைநாயகி உடனுறை நந்தீசுவரர் கோயிலி்ல் அடிப்பாகம் சுடுமண்ணால் செய்யப்பட்ட டமாரம் உள்ளது. திருபெரும்புதூர் வரதராஜ பெருமாள் கோவிலில் மராத்தலான டமாரம் உள்ளது. டமாரமானது இரண்டு தனித்தனி பறைகளைக் கொண்டது. இவை பூச்சாடி போன்று அடிப்பாகம் குறுகியதாகவும் மேல்பாகம் அகன்றதாகவும் இருக்கின்றன. ஒன்று மாட்டுத் தோலால் மூடப்பட்டும், மற்றொன்று ஆட்டுத் தோலால் மூடப்பட்டவை. இவை அரலிக் குச்சிகள் கொண்டு இசைக்கப்படுகிறது. ஒரு குச்சி நீண்டும் மற்றோன்று சற்று வளைந்தும் இருக்கும். இடது பக்கம் வாசிக்கின்ற குச்சி கிண்ணாரம் என்றும், வலது பக்கம் வாசிக்கின்ற குச்சி கும்காரம் என்றும் அழைக்கப்படுகிறது.
ஒரு காலத்தில் நாகசுரத்துக்கு பக்க வாத்தியமாக டமாரம் இசைக்கபட்டு வந்தது. தவிலில் வாசிக்கக்கூடிய எல்லா தாளங்களையும் டமாரத்திலும் வாசிக்க இயலும். அதே போல் பிற தோல் இசைக் கருவிகளில் இசைக்கக்கூடிய திஸ்ரம், சதுஸ்ரம், கண்டம், மிஸ்ரம், சங்கீரணம் ஆகிய ஐந்துவிதமான தாளங்களை டமாரத்தில் வாசிக்க இயலும்.
குறிப்புகள்
பகுப்பு:தோற் கருவிகள் பகுப்பு:தமிழர் இசைக்கருவிகள்
மனுஷி பாரதி
'''மனுசி. பாரதி''' என்பவர் இளம் பெண்கவிஞர். யுவ புரஸ்கார் (இளம் சாகித்ய அகாதமி) என்னும் தேசிய அளவிலான விருதினை 2017 ஆம் ஆண்டில் பெற்றவர். இவரது படைப்பான ஆதிக் காதலின் நினைவுக்குறிப்புகள் என்னும் நூல் இவருக்கு இந்த விருதினைப் பெற்றுக் கொடுத்தது. .
வாழ்க்கைக் குறிப்பு
மனுசி. பாரதியின் இயற்பெயர் ஜெயபாரதி ஆகும். இவரது சொந்த ஊர் விழுப்புரம் மாவட்டம், திருநாவலூர். திருநாவலூரில் பள்ளிப் படிப்பையும் புதுச்சேரியில் கல்லூரிப் படிப்பையும் முடித்துவிட்டு, புதுச்சேரி பல்கலைகழகத்தில் முனைவர் பட்ட ஆய்வு மேற்கொண்டார்.
மேற்கோள்கள்
பகுப்பு:துப்புரவு முடிந்த புதுக்கோட்டை மாவட்ட ஆசிரியர்கள் தொடங்கிய கட்டுரைகள் பகுப்பு:விழுப்புரம் மாவட்ட நபர்கள் பகுப்பு:தமிழ் கவிஞர்கள் பகுப்பு:சிறுகதை எழுத்தாளர்கள்
என்ரிக் இப்சன்
என்ரிக் இப்சன் (Henrik Johan Ibsen, மார்ச் 20, 1828 - மே 23, 1906) நவீன நாடக இலக்கியத்தின் தந்தை என்று போற்றப்படுபவர். நோர்வேயைச் சேர்ந்த இவர் நாடகாசிரியரும், கவிஞரும் ஆவார். ஐரோப்பிய நாடகங்கள் மறுமலர்ச்சி பெற உதவியவர். இவரது பொம்மைவீடு நாடகம் உலகப் புகழ் பெற்றது.
வெளி இணைப்புகள்
பகுப்பு:1828 பிறப்புகள் பகுப்பு:1906 இறப்புகள் பகுப்பு:நோர்வே எழுத்தாளர்கள் பகுப்பு:கவிஞர்கள் பகுப்பு:நாடகாசிரியர்கள்
சாப்டூர் ஊராட்சி
சாப்டூர் ஊராட்சி (Saptoor Gram Panchayat), தமிழ்நாட்டின் மதுரை மாவட்டத்தில் உள்ள சேடபட்டி ஊராட்சி ஒன்றியத்தில்  அமைந்துள்ளது. இந்த ஊராட்சி, உசிலம்பட்டி சட்டமன்றத் தொகுதிக்கும் தேனி மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 6853 ஆகும். இவர்களில் பெண்கள் 3376 பேரும் ஆண்கள் 3477 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:மதுரை மாவட்ட ஊராட்சிகள் பகுப்பு:த. இ. க. ஊராட்சித் திட்டம்
கணக்கேடுகள் பராமரிப்பு
கணக்குவைப்பு அல்லது கணக்கேடுகள் பராமரிப்பு அல்லது கணக்குப் பதிவியல் (Bookkeeping) என்பது நிதி பரிவர்த்தனை மற்றும் வணிகக் கணக்கியல் செயல்பாட்டின் ஒரு பகுதியாகும். பரிவர்த்தனைகளில் ஒரு தனிநபரின் அல்லது ஒரு நிறுவனத்தின், விற்பனைகள், கொள்முதல், ரசீதுகள் மற்றும் பணங்கட்டல் முதலியவை அடங்கும். ஒற்றைப் பதிவு மற்றும் இரட்டைப் பதிவு கணக்கு வாய்ப்பு முறைகள் உட்பட கணக்குவைப்பிற்குப் பல முறைகள் உள்ளன. இவை "உண்மையான" கணக்கு வைப்பு எனக் கருதப்பட்டாலும், நிதி பரிவர்த்தனைகளைப் பதிவு செய்வதற்கான எந்தவொரு செயல்முறையும் ஒரு கணக்கு வைப்புச் செயல்முறையாகும்.
கணக்கு வைப்பு என்பது ஒரு கணக்கரின் வேலை. அவர் ஒரு வணிகத்தின் அன்றாட நிதி பரிவர்த்தனைகளைப் பதிவுசெய்கிறார். அவர்கள் வழக்கமாக நாளேட்டில் பதிவு செய்கிறார்கள் (அதில் விற்பனை, கொள்முதல், ரசீதுகள் மற்றும் பணங்கட்டல் பதிவுகள் அடங்கும்). மேலும் ஒவ்வொரு நிதி பரிவர்த்தனையையும், பணமாக  இருந்தாலும் கடனாக இருந்தாலும், சரியான நாளேட்டில் ஆவணப்படுத்தப்படுகின்றன (அதாவது சில்லறை ரொக்க ஏடு,  வாடிக்கையாளர் பேரேடு  மற்றும் பொதுப் பேரேடு போன்றவை.) அதன்பிறகு, ஒரு கணக்காளர் கணக்கர் பதிவு செய்த தகவல்களிலிருந்து நிதி அறிக்கைகளை உருவாக்குகிறார்.
கணக்கர் கணக்குக்குகளை இருப்பாய்வு நிலைக்குக் கொண்டு வருகிறார்: ஒரு கணக்காளர் வருமான அறிக்கை மற்றும் இருப்புநிலைகளை இருப்பாய்வு மற்றும் கணக்கர் தயாரித்த பேரேட்டைப்  பயன்படுத்தித் தயாரிக்கலாம்.
கணக்கு வைப்புச் செயல்முறை முதன்மையாக, பரிவர்த்தனைகளின் நிதி விளைவுகளைப் பதிவு செய்கிறது. கையேடு மற்றும் மின்னணு கணக்கியல் முறைக்கு இடையிலான ஒரு முக்கியமான வேறுபாடு, ஒரு நிதி பரிவர்த்தனையின் பதிவுக்கும் அது சம்பந்தப்பட்ட கணக்கில் இடுகையிடுவதற்கும் இடையிலான தாமதம்.
ஒற்றைப் பதிவு கணக்குவைப்பு முறை
ஒற்றைப் பதிவு கணக்கியல் முறை அல்லது ஒற்றைப் பதிவு முறை (Single Entry System or Single Entry bookkeeping) என்பது நிதித் தகவல்களைப் பராமரிக்கப் பயன்படுத்தப்பெறும் கணக்கியல் முறையாகும். இது பரிவர்த்தனையைப் பதிவு செய்வதற்கான முழுமையற்ற முறை என அழைக்கப்படுகிறது. பெரும்பாலான வணிகங்கள் இரட்டைப் பதிவுமுறையைப் பயன்படுத்தி அனைத்துப் பரிவர்த்தனைகளின் பதிவையும் பராமரிக்கின்றன.
இரட்டைப்பதிவு கணக்கு வைப்புமுறை
கணக்கியலில் இரட்டைப்பதிவு கணக்கு வைப்பு முறை அல்லது இரட்டைப் பதிவு முறை (Double-entry bookkeeping system) என்பது வியாபார நிறுவனம் மற்றும் வியாபாரமல்லா நிறுவனங்கள் என்பவற்றில் இடம்பெறும் பலவிதமான நிதிக்கொடுக்கல் வாங்கல் ஊடுசெயல்களைப் பதிவு செய்வதற்கெனப் பின்பற்றப்படும் ஒர் அடிப்படை நியம முறையாகும். நிறுவனங்களின் நிதி நிலைமை, நாணய மதிப்பு, பலவகையான வர்த்தக நடவடிக்கையால் ஏற்பட்ட விளைவுகள் என்பவற்றைக் கணிப்பதற்கு இம்முறை பெரிதும் உதவுகின்றது.
நாளேடு:
நாளேடு என்பது அன்றாட நிதி பரிவர்த்தனைகளை விளக்கமாக மற்றும் காலவரிசையின் (நாட்குறிப்பு போன்ற) அடிப்படையில் பதிவு செய்யும் ஓர் ஏடு; இது முதன்மைப் பதிவு ஏடு என்றும் அழைக்கப்படுகிறது. பேரேடுகளுக்குப் பதிய ஏதுவாக நாளேடுகளில் விவரங்கள் முறையாக கொடுக்கப்பெற்று இருக்கவேண்டும். நாளேட்டில் பின்வருவன அடங்கும்:
சில்லறை ரொக்க ஏடு
சில்லறை ரொக்க ஏடு என்பது சிறிய மதிப்புடைய பொருட்களை வாங்கி அதனைப் பின்னர் பேரேடு மற்றும் இறுதிக் கணக்குகளுக்கு மாற்றப்படுவதற்கு முன்பதிவு செய்யும் ஓர் ஏடு; இது காசாளரால் பராமரிக்கப்படுகிறது.
கணினி மயமாக்கப்பட்ட கணக்கு வைப்பு
கணினி மயமாக்கப்பட்ட கணக்கு வைப்பு ஒரு வணிக நிறுவனத்தின் நிதி பரிவர்த்தனைகளைப் பதிவு செய்யப் பயன்படும் பல "ஏடுகளை" நீக்குகிறது; அதற்குப் பதிலாக, தொடர்புடைய தரவுத்தளங்கள் இன்று பயன்படுத்தப்படுகின்றன. ஆனால் பொதுவாக, இவை ஒற்றை பதிவு மற்றும் இரட்டைப் பதிவு கணக்கு வைப்பு முறைகளின்  கணக்கு வைப்பு விதிமுறைகளை இன்னும் செயல்படுத்துகின்றன.
மேற்கோள்கள்
பகுப்பு:கணக்கியல்
இராமகிருஷ்ணாபுரம் முப்பிடாதியம்மன் கோயில்
இராமகிருஷ்ணாபுரம் முப்பிடாதியம்மன் கோயில் தமிழ்நாட்டில் திருநெல்வேலி மாவட்டம், இராமகிருஷ்ணாபுரம் என்னும் ஊரில் அமைந்துள்ள அம்மன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயிலில் முப்பிடாதியம்மன் சன்னதியும், துர்க்கையம்மன், உச்சினிமாகாளியம்மன் உபசன்னதிகளும் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. வழக்கு நிலுவையில் இருப்பதால் நடைமுறை நிருவாகியால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை நடக்கின்றது.
மேற்கோள்கள்
பகுப்பு:திருநெல்வேலி மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
மேல்நாட்டு மருமகள்
மேல் நாட்டு மருமகள் 1975 ஆம் ஆண்டு வெளிவந்த தமிழ்த் திரைப்படமாகும். ஏ. பி. நாகராஜன் இயக்கத்தில் வெளிவந்த இத்திரைப்படத்தில் சிவகுமார், கமல்ஹாசன், ஜெயசுதா மற்றும் பலரும் நடித்திருந்தனர். இத்திரைப்படம் தெலுங்கு மொழியில் அமெரிக்க அம்மாயி எனும் பெயரில் மீண்டும் எடுக்கப்பட்டது.
பாடல்கள்
குன்னக்குடி வைத்தியநாதன் அவர்களால் பாடல் இசை இயற்றப்பட்டது, மற்றும் 'பூவை செங்குட்டுவன்', 'உளுந்தூர்பேட்டை சண்முகம்', 'நெல்லை அருள்மணி', 'திருச்சி பரதன்', கீதா பிரியன் மற்றும் குயில் ஆகியோர் பாடல்கள் எழுதியுள்ளனர்.
வெளி இணைப்புகள்
பகுப்பு:1975 தமிழ்த் திரைப்படங்கள்‎ பகுப்பு:இந்தியத் தமிழ்த் திரைப்படங்கள் பகுப்பு:சிவகுமார் நடித்த திரைப்படங்கள் பகுப்பு:கமல்ஹாசன் நடித்துள்ள திரைப்படங்கள் பகுப்பு:காந்திமதி நடித்த திரைப்படங்கள் பகுப்பு:பூர்ணம் விஸ்வநாதன் நடித்த திரைப்படங்கள் பகுப்பு:மனோரமா நடித்த திரைப்படங்கள்
பஜாலி மாவட்டம்
பஜாலி மாவட்டம் (Bajali district) அசாம் மாநிலத்தின் 34-வது மாவட்டமாக 12 சனவரி 2021 அன்று நிறுவப்பட்டது. இது பார்பேட்டா மாவட்டத்தின் பகுதிகளைக் கொண்டு புதிதாக நிறுவப்பட்டது. இதன் நிர்வாகத் தலைமையிட நகரம் பாடசாலா நகரம் ஆகும்.
மேற்கோள்கள்
பஜாலி மாவட்டம் பகுப்பு:அசாம் மாவட்டங்கள்
அலெக்ஸ் பார்னெட்
அலெக்ஸ் பார்னெட் (Alex Barnett, பிறப்பு: செப்டம்பர் 11 1970) என்பவர் இங்கிலாந்து அணியின் துடுப்பாட்டக்காரர் ஆவார். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 50 முதல்தர துடுப்பாட்டப் போட்டிகளிலும், 18 ஏ-தர துடுப்பாட்டப் போட்டிகளிலும் கலந்து கொண்டுள்ளார். 1988-1994 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
வெளி இணைப்பு
அலெக்ஸ் பார்னெட் கிரிக் - இன்ஃபோ இலிருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி அக்டோபர் 2 2011.
பகுப்பு:இங்கிலாந்துத் துடுப்பாட்டக்காரர்கள் பகுப்பு:1970 பிறப்புகள் பகுப்பு:பெர்க்சையர் துடுப்பாட்டக்காரர்கள் பகுப்பு:லன்காசையர் துடுப்பாட்டக்காரர்கள் பகுப்பு:மிடில்செக்ஸ் துடுப்பாட்டக்காரர்கள் பகுப்பு:வாழும் நபர்கள்
கார்ட்டிசால்
கார்ட்டிசால் (cortisol) என்பது அண்ணீரகச் சுரப்பியால் சுரக்கப்படும் ஒரு ஸ்டீராய்டு இயக்குநீர் ஆகும். இது ஒரு குளுக்கோகார்டிகாய்டு ஆகும். இது மனிதஉடலின் உட்சூழல் (internal environment) உளைச்சலுக்கு உள்ளாகும் போது சுரக்கப்படுகிறது.
கார்டிசோல் மருந்தாகப் பயன்படுத்தப்படும்போது, ​​ஐட்ரோகார்டிசோன் என அழைக்கப்படுகிறது. மனிதர்களில் அண்ணீரகச் சுரப்பி அகணியின் தசைக்கட்டு மண்டலத்தினால் இது உருவாக்கப்படுகிறது. மன அழுத்தம் மற்றும் குறைந்த இரத்த சர்க்கரை செறிவின்போது கார்டிசால் வெளியிடப்படுகிறது. குளுக்கோசு புத்தாக்கத்தின் மூலமாக இரத்த குளுக்கோசை அதிகரித்தல்,உடலின் நோயெதிர்ப்பு சக்தியைக் குறைத்தல், கொழுப்பு, புரதம், கார்போவைதரேட்டு ஆகியவற்றின் வளர்சிதைமாற்றத்திற்கு உதவுதல், எலும்புருவாக்கத்தைக் குறைத்தல் ஆகியன இதன் முக்கியப் பணிகள் ஆகும்.
வளர்சிதை மாற்றம்
ஆரம்பகால உண்ணாநிலைக் காலத்தில் கார்டிசோல் குளுக்கோசு புத்துருவாக்கம் மற்றும் மன இறுக்கம், அழற்சிக்கு எதிரான செயற்பாடுகளைத் தூண்டுகிறது. கார்டிசால் கல்லீரல் மற்றும் தசைகளில் கிளைகோசன், குளுக்கோசு -1-பாசுபேட்டு மற்றும் குளுக்கோசாக  சிதைவடைவதில் ஒரு முக்கியமான, ஆனால் மறைமுகமான பாத்திரத்தை வகிக்கிறது. இத்தகுச் செயற்பாடுகளை குளுக்ககான் மீதான பணிப்புத் தாக்கத்தின் மூலம் கார்டிசால் நிறைவேற்றுகிறது. கிளைகோசன் சிதைவின் மீது எபிநெப்பிரின் இயக்குநீர் தாக்கத்தினை ஏற்படுத்த உதவும் கிளைகோசன் பாசுபோரிலேசு என்னும் நொதியைத் தூண்டுவதன் மூலம் கார்டிசால் கிளைகோசன் சிதைவை எளிதாக்குகிறது. உண்ணாநிலையின் பிற்பகுதியில், கிளைகோசன் உருவாக்கத்தினை அதிகரிப்பதன் மூலம் கார்டிசாலின் செயல்பாடு சிறிது மாறுபடுகிறது. இதன் விளைவாக புற திசுக்களால் பயன்படுத்தப்படாத குளுக்கோசை (பட்டினியின்போது உபயோகப்படுத்துவதற்காக) கிளைகோசனாக மாற்றி கல்லீரலில் சேமிப்பதற்கு உதவுகிறது.
கார்டிசால் அளவுகள் அதிகளவில் நீடித்திருப்பது, புரதங்களின் சிதைவு மற்றும் தசை (திசு) அழிவுறல் ஆகியவற்றை ஏற்படுத்தும். கார்டிசோல் கொழுப்புச் சிதைவினை ஊக்குவிக்கலாம் என்று பல ஆய்வுகள் தெரிவிக்கின்றன. என்றாலும், சில நேரங்களில் கார்டிசோல் கொழுப்புச் சிதைவினை ஓரளவிற்குத் தடுக்கலாம் என அறியப்படுகிறது.
நோயெதிர்ப்புத்திறன்
கார்டிசால் உடலில் அழற்சியைத் தூண்டும் பொருட்களின் வெளியீட்டைத் தடுக்கிறது. மிகவும் தூண்டப்பட்ட எதிர்ப்பி உருவாகும் (உதாரணமாக, அழற்சி, முடக்குவாத நோய்கள், ஒவ்வாமை) நிலைகளுக்குச் சிகிச்சை செய்வதில் கார்டிசால் பயன்படுகிறது. நோயெதிர்ப்பு அமைப்பின் செயற்பாடுகளை கார்டிசோல் வலுவிழக்க செய்யலாம். இன்டெர்லியூக்கின்-2-ஐ உருவாக்கும் "டி" செல்களை இன்டெர்லியூக்கின்-1-க்கு ஏற்புத்தன்மை இல்லாமல் செய்வதன் மூலம், "டி" செல் வளர்ச்சி காரணி இன்டெர்லியூக்கின்-2 உற்பத்தி செய்வதைத் தடுத்து, இச்செல்களின் பெருக்கத்தினைத் தடுக்கிறது. கார்டிசால் இன்டெர்லியூக்கின்-1-ன் மீது எதிர்ப்பின்னூட்ட விளைவினைக் கொண்டுள்ளது.
நோயெதிர்ப்பு அமைப்பில் பயன்படுத்துவதற்காக (கொலாசன் மற்றும் எலாஸ்டின் பிணைப்புகளை உருவாக்கும் லைசில் ஆக்சிடேசு போன்ற) பல செப்பு உலோகத்தைப் பயன்படுத்தும் நொதிகளை கார்டிசால் தூண்டுகிறது. குறிப்பாக, நோயெதிர்ப்பில் பாக்டீரியாக்களை அழிக்கப் பெருமளவு பயன்படுத்தப்படும் சூப்பராக்சைடு டிஸ்மியூட்டேசு என்னும் நொதியை கார்டிசால் தூண்டுகிறது.
குளுக்கோசு
இன்சுலின் இயக்குநீரின் செயற்பாடுகளுக்கு எதிராக செயற்பட்டு ஈரலின் குளுக்கோசு புத்தாக்கத்திற்கு துணைபுரிந்தும், புற திசுக்கள் குளுக்கோசு உபயோகிப்பதைத் (குளுக்கோசு நகர்த்திகள் செல் சவ்விற்கு இடம் மாறுவதைத் தடுத்து) ) குறைத்து கார்டிசால் இரத்த சர்க்கரை மிகைப்பு நிலையை உருவாக்குகிறது. ஈரலில் கிளைக்கோசன் தயாரிப்பை அதிகப்படுத்தியும் இரத்த சர்க்கரை மிகைப்பு நிலையை உருவாக்குகிறது.
எலும்பும் சவ்வுப்புரதமும்
கார்டிசால் எலும்புருவாக்கத்தைத் தடுப்பதால் நாட்பட்ட எலும்புப்புரை நோய் (osteoporosis) ஏற்படக் காரணமாகிறது. கார்டிசால் சோடியம் அயனிகளுக்கு ஈடாகச் செல்களிலிருந்து அதே எண்ணிக்கையில் பொட்டாசியம் அயனிகளை செல்களுக்கு வெளியில் கடத்துகிறது. இதனால், அறுவை சிகிச்சையின்போது விளையும் இரத்த பொட்டாசியம் மிகைப்பு நிலை (hyperkalemia) தூண்டப்படுகிறது. குடல் வழியாக கால்சியம் உறிஞ்சப்படுவதைக் குறைக்கிறது.
கொலாசென் திசுக்களை இணைக்கும் சவ்வுப்புரதம் உடலுறுதிக்கு முகனையானது. இது தசைகள், தசைநாண், மூட்டுகள் ஆகியவற்றிலும் உடலெங்கிலும் காணப்படுவது. கார்ட்டிசால் இப்புரதம் உருவாவதைக் குறைக்கிறது.
பகுப்பு:இயக்குநீர் பகுப்பு:பதகளிப்பு
கீரிசுட்டான்
கீரிசுட்டான் இலங்கை நாட்டின் வடக்கு மாகாணத்திற்கு உட்பட்ட மன்னார் மாவட்டத்தின் மடு பிரதேச செயலாளர் பிரிவின் கீழுள்ள மிகவும் சிறிய கிராமம் கீரிசுட்டான் ஆகும்.
ஆரம்பம்
இக்கிராமம் 1977 ம் ஆண்டு புதிதாக மடுவில் இடம்பெயர்ந்து குடியமர்ந்த மக்களின் வதிவிடத்தை கருத்தில் கொண்டு, அமலமரித்தியாகிகள் சபையை சேர்ந்த அருட்தந்தை தேவராஜா அடிகளாரின் வழிகாட்டலில் காடுகள் வெட்டியழிக்கப்பட்டு உருவாக்கப்பட்டது ஆரம்ப காலங்களில் சுமார் 150 குடும்பங்கள் வாழ்க்கை நடாத்தினர்.குடியமர்ந்து 10 வருடங்களில் மிகவும் சிறப்பாக முன்னேறிய மக்கள் வேளாண்மை ,தோட்டங்கள்,கால்நடை வளர்ப்பு,சுயதொழில் என பல்வேறு பட்ட துறைகளிலும்
சற்று வாழ்கை தரத்தில் முன்னேறிய மக்களுக்கு 1990 ம் ஆண்டில் ஏற்ப்பட்ட உள்நாட்டு யுத்தத்தின் கெடுபிடிகள் மிகவும் வேதனை நிறைந்தாதாக இருந்தது. இக்காலங்களில் பாதிக்கப்பட்ட கிராமங்களில் இதுவும் குறிபிட்டு சொல்ல வேண்டிய ஒரு கிராமம் ஆகும்.
கத்தோலிக்க குருமாரின் பங்களிப்பு
அமல மரித்தியாகிகள் சபையை சேர்ந்த்க கத்தோலிக்க குருமார்களின் ஆரம்ப கால குருமட கல்விவாழ்கையின் தொடக்கமும் அ.ம.திகள் சபையை சார்ந்த தேவராஜா அடிகாளரின் உருவாக்கல் கிராமமான இங்கு மேற்கொண்டு மிகவும் சிறப்பானதொரு தொடக்கத்தினை மேற்கொண்டு கல்வி ,விளையாட்டு,ஆன்மிகம் என ஒரு ஒழுக்கமிகுந்த சமுக்கத்தை உருவாக்கி தந்திருந்தனர்.
அதன் பிற்பாடக பாடசாலை கல்வியினையும் ஆங்கிலகல்வியையும் கற்பித்து மிகச்சிறந்த கல்விக்கும் சேவை புரிந்தனர்.
1990ம்  ஆண்டு யுத்தம்
1990 ம் ஆண்டு காலப்பகுதியில் இந்திய இராணுவம்,இலங்கை அரசுடன் இணைந்து மேற்கொண்ட ஈழ உள்நாட்டு போரின் போது மிகவும் பாதிக்கப்பட்ட கிராமங்களில் இது மிகவும் பதிக்கப்பட்டது.
1998ம் ஆண்டு உள்நாட்டு போர்
இலங்கை இராணுத்தின் கெடுபிடியான இந்த யுத்ததில் பல சேதங்களை உண்டு பண்ணியது குறிப்பிட தக்கது.
முற்றுமுழுதான கிறிஸ்தவ கிராமமான கீரிசுட்டான் கிராமத்தில் ஆரம்ப காலங்களில் கத்தோலிக்க குருமாரின்,அருட்சகோதரிகளின் அளப்பறிய சேவைகள் குறிப்பிடத்தக்கது.
முன்னர் கிறிஸ்தவ கிராமமாக இருந்த போதும் தற்போது 04 இந்து குடுப்பங்களுடன் மிகவும் மத பேதமின்றி இயல்புடன் பழகும் நல்லிணக்கம் கொண்ட கிராமம்.
அமைவிடம்
வவுனியாவில் இருந்து மேற்காக தாண்டிக்குளம்,இலுப்பைகுளம் ஒருங்கே முள்ளிக்குளத்தை அடுத்து காணப்படும்
கிராமம்
கிராமத்தினுடைய பாடசலை விபரமும் ஆரம்பமும்.
மன்/கீரிசுட்டான் அ.த.க பாடசாலை
1970ல் சாதாரணமாக ஆரம்பிக்கப்பட்ட பாடசலை,சுமார் 500க்கும் மேற்ப்பட்ட மாணவர்கள் மரநிழல்களிலும் கொட்டில்களிலும்,ஆலயத்திலும் மேற்கொண்ட ஆரம்ப கல்விகாலம் மிகவும் இனிமை மிகுந்த நாட்கள் என தற்போதும் கூறிக்கொள்வதை கேள்விப்பட்டிருப்பது குறிப்பிடத்தக்கது.
இப்பாடசாலையில் ஏற்கெனவே கூறியதற்கு அமைய அருட்பணியாளர்கள், அருட்சகோதரர்கள்,அருட்சகோதரிகள் கல்வி செயற்பாடுகளை முன்னெடுத்து அதன் பிற்பாடாக அரசின் கீழாக பதிவுகள் மேற்கொள்ளப்பட்ட அரச பாடசாலையாக தரமுயர்த்தப்பட்டது.பின்னர் தரம் 11வரை காணப்பட்டது.பின்னர் 1998ம் ஆண்டு யுத்ததின் பின்னர்பல  குடும்பஙக்ள் இடம்பெயர்ந்து வேறு பல இடங்களுக்கும்,இந்தியாவிற்கும் சென்று குடியமர்ந்தனர்.பின்னர் கானப்பட்ட 50 குடுப்பங்களில்
பின்னர் தரம் 09வரை கற்பிக்கப்பட்டு
தற்போது வெறும் 45குடும்பங்களே காணப்படும் இங்கு தற்போது ஆரம்ப பாடசாலையாகவும் தரம் 1-5 வரையும் மாத்திரமே காணப்படுகிறது.
கிராம அமைப்புக்கள்.
1.பற்றிமா விவசாய அமைப்பு 2.கிராம அபிவிருத்தி சங்கம் 3.விண்மீன்கள் இளைஞர்கழகம். 4.விண்மீன் சிறுவர்கழகம் 5.மாதர் அமைப்பு 6. கத்தோலிக்க இளையோர்கழகம்.
பகுப்பு:மன்னார் மாவட்டம்
ரூனிக் நாட்காட்டி
ரூனிக் நாட்காட்டி சந்திரனின் 19 ஆண்டு சுழற்சியை அடிப்படையாகக் கொண்ட எக்காலத்திற்குமான நாட்காட்டியாகும்.
ரூன் என்பது இலத்தீன் எழுத்துக்களை அங்கீகரிப்பதற்கு முன்னர் செருமானிய சார்பு மொழிக்குடும்பங்களில் இருந்துவந்த எழுத்துக்களாகும்.இவ்வெழுத்துக்களை பாவித்து மரச்சட்டங்களில் பண்டைய சுவீடன் மக்கள் பாவித்த இந்நாட்காட்டி அவ்வெழுத்துக்களை காரணமாகக் கொண்டு ரூன் கோல் அல்லது ரூன் பஞ்சாங்கம் என வழங்கப்பட்டது.கிடைத்துள்ள மிகப் பழமையான மரச்சட்டம் 13வது நூற்றாண்டை சேர்ந்ததாக கருதப் படுகிறது.
ஓர் ரூனிக் நாட்காட்டியில் சின்னங்கள் கொண்ட பல வரிகள் ஒன்றன் மேல் ஒன்றாக எழுதப்பட்டிருக்கும்.சிறப்பு நாட்களான கதிர்த்திருப்பங்கள்,சம இரவு நாட்கள் மற்றும் கிறித்தவ விடுமுறைகள் போன்றவை கூடுதல் வரிகளாக குறிக்கப்பட்டிருக்கும்.
நாட்காட்டியில் காலநிலை ஆண்டு மற்றும் நெட்டாண்டுகளைக் குறித்த செயல்பாடு இல்லை.ஒவ்வொரு ஆண்டின் கூதிர்கால கதிர்திருப்பத்திற்கு பிறகு ஏற்படும் முதல் முழுநிலவு அன்று ஆண்டு துவங்குகிறது.இந்நாள் பழஞ்சமய விருந்து மற்றும் சந்தை நாளாகும்.
கூடுதல் எழுத்துகள்
துவக்கநிலை செருமானிய (ரூனிக்)மொழியில் 16 எழுத்துக்கள் (ரூன்கள்) இருந்தன.சந்திரனின் 19 ஆண்டுக்கால சுழற்சியை நாட்காட்டியில் குறித்திட மேலும் மூன்று எழுத்துக்கள் தேவைப்பட்டன. இதனை தீர்க்குமாறு மூன்று கூடுதல் எழுத்துக்கள் அர்லாக் (17),த்விமதுர் (18) மற்றும் பெல்க்டார் (19)உருவாக்கப்பட்டன.
பிரைம்ஸ்டாவ்
பிரைம்ஸடாவ் (மொழிபெயர்ப்பு: முதன்மை கோல்) நார்வே நாட்டு பழமையான நாட்காட்டி கோலாகும்.இவற்றில் ரூன்களுக்குப் பதிலாக படிமங்கள் செதுக்கப்பட்டன.மிகப் பழமையான நாட்காட்டி கோல் 1457 ஆண்டிற்குரியது;அது அங்குள்ள அருங்காட்சியகத்தில் காட்சிப் படுத்தப்பட்டுள்ளது.
தற்கால பாவனை
இந்த நாட்காட்டிகள் தற்போதைய பாவனையில் இல்லாதிருப்பினும் எஸ்தோனிய நாட்டு பழமைவிரும்பிகள் 1978ஆம் ஆண்டிலிருந்து ஒவ்வொரு ஆண்டும் ரூனிக் நாட்காட்டிகளை பதிப்பித்து வருகிறார்கள்.
மேற்கோள்கள்
பகுப்பு:பாவனையில் இல்லா நாட்காட்டிகள்
பந்தநல்லூர் ஊராட்சி
பந்தநல்லூர் ஊராட்சி (Pandanallur Gram Panchayat), தமிழ்நாட்டின் தஞ்சாவூர் மாவட்டத்தில் உள்ள திருப்பனந்தாள் வட்டாரத்தில் அமைந்துள்ளது. இந்த ஊராட்சி, திருவிடைமருதூர் சட்டமன்றத் தொகுதிக்கும் மயிலாடுதுறை மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 4371 ஆகும். இவர்களில் பெண்கள் 2109 பேரும் ஆண்கள் 2262 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:தஞ்சாவூர் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
இந்திய கரட்டைப் பல்லி
இந்திய கரட்டைப் பல்லி (Indian day gecko, உயிரியல் வகைப்பாடு: Cnemaspis indica) எனப்படுபவை இந்தியா நாட்டின் தமிழகப் பகுதியான மேற்குத் தொடர்ச்சி மலைத்தொடரில் அமைந்துள்ள ஆனை மலைக் காடுகளில் காணப்படும் ஒரு பல்லி வகையாகும்.
வெளி இணைப்புகள்
பகுப்பு:இந்திய ஊர்வன பகுப்பு:ஊர்வன
போபால்
போபால் (Bhopal; भोपाल), மத்திய இந்தியாவில் உள்ள ஒரு நகராகும். இது மத்தியப்பிரதேச மாநிலத்தின் தலைநகரமாகும். மேலும் இந்நகரம் இதே பெயருடைய மாவட்டத்தின் தலைநகரமுமாகும்.
போபால் இந்தியாவின் 16-ஆவது மிகப்பெரிய நகரமும், உலகின் 134-ஆவது பெரிய நகரமாகும்.
இந்நகரில் இருந்த யூனியன் கார்பைடு எனும் பூச்சிகொல்லி மருந்து தயாரிக்கும் தொழிற்சாலையில் ஏற்பட்ட நச்சு வளிக் கசிவுப் பேரழிவால் ஆயிரக்கணக்கான மக்கள் இறந்தனர். ஆயிரக்கணக்கான மக்கள் உடலளவிலும் உள்ளத்தாலும் பாதிக்கப்பட்டனர். பல தலைமுறை மக்கள் பாதிக்கப்பட்ட பகுதி இது.
இவற்றையும் காண்க
பகுப்பு:நகரம் தொடர்பான குறுங்கட்டுரைகள் பகுப்பு:இந்திய மாநிலங்களின் தலைநகரங்கள் பகுப்பு:மத்தியப் பிரதேச மாநிலத்திலுள்ள ஊர்களும் நகரங்களும் பகுப்பு:மத்தியப் பிரதேசத்திலுள்ள மாநகரங்கள் பகுப்பு:போப்பால் பகுப்பு:போபால் மாவட்டம்
ஜி. வெங்கடசாமி
'''கோ. வெங்கடசாமி' (Govindappa Venkataswamy)'' (அக்டோபர் 1, 1918 – சூலை 7, 2006) என்பவர் அரவிந்த் கண் மருத்துவமனை நிறுவனரும், பிரபல கண் மருத்துவரும் ஆவார். இவர் 1918ஆம் ஆண்டு தூத்துக்குடி மாவட்டத்தில் உள்ள எட்டயபுரம் அருகில் அயன்வடமலாபுரம் கிராமத்தில் பிறந்தவர்.
கல்வி
எட்டையபுரத்தில் ஆறாம் வகுப்பில் தேர்ச்சியடைந்த பின் கோவில்பட்டியில் உள்ள ஒரு உயர்நிலைப் பள்ளியில் சேர்ந்தார். மதுரை அமெரிக்கன் கல்லூரியில் இளங்கலை வேதியியல் பட்டம் பெற்றார். பின் சென்னை மருத்துவக் கல்லூரியில் சேர்ந்து பயின்றார். மருத்துவப் படிப்பு முடித்தவுடன் பிரித்தானியா இந்திய ராணுவத்தில் ராணுவ மருத்துவராக சேர்ந்து போரில் காயம்பட்ட வீரர்களுக்கு சிகிச்சை அளித்தார்.
இராணுவ சேவை
மலேசியா, சிங்கப்பூர், பர்மா ஆகிய நாடுகளில் யுத்த களங்களில் மருத்துவப் பணியாற்றினார். பர்மா காடுகளில் முகாமிட்டிருந்தபோது விஷப் பூச்சிகள் கடித்ததால், தீராத சரும நோய்க்கு ஆளானார். முடக்குவாதமும் தாக்கியது. ராணுவப் பணியிலிருந்து விடுவிக்கப்பட்டார். மகப்பேறு மருத்துவக் கல்வி பயின்றார். எழும்பூர் மருத்துவமனையில் பயிற்சி மருத்தவராகவும் பணிபுரிந்தார். மீண்டும் தாக்கிய முடக்குவாதம் இந்த முறை இவரது கைவிரல்களைக் கடுமையாக பாதித்தது, பேனாகூட பிடிக்க முடியாத நிலை. எழுந்து நடமாடகூட முடியாமல் போனது.
கண் மருத்துவம்
ஓரளவு குணமடைந்து எழுந்த இவரிடம் ஒரு நண்பர், இந்தக் கைகளை வைத்துக்கொண்டு மகப்பேறு மருத்துவம் செய்ய முடியாது. எனவே, கண் மருத்துவம் பயிலும்படி ஆலோசனை கூறினார். கண் மருத்துவத்தில் முதுகலை பட்டயப் பட்டமும், கண் அறுவை மருத்துவத்தில் முதுநிலைப் (எம்.எஸ்.) பட்டமும் பெற்ற ஐந்து மருத்துவர்களில் இவரும் ஒருவர். 1956ஆம் ஆண்டில் மதுரை அரசு மருத்துவமனையில் புதிதாகத் தொடங்கப்பட்ட கண் மருத்துவத் துறையின் தலைமைப் பொறுப்பை ஏற்றுக் கொண்டவர்.
மேற்கோள்கள்
பகுப்பு:பத்மசிறீ விருது பெற்ற தமிழர்கள் பகுப்பு:1918 பிறப்புகள் பகுப்பு:2006 இறப்புகள் பகுப்பு:இந்திய மருத்துவர்கள் பகுப்பு:தூத்துக்குடி மாவட்ட நபர்கள் பகுப்பு:தமிழ் மருத்துவர்கள் பகுப்பு:தமிழ்நாட்டு மருத்துவர்கள் பகுப்பு:மரு. பி. சி. ராய் விருது பெற்றவர்கள்
பகைவன்
பகைவன் 1997ல் வெளிவந்த தமிழ்த் திரைப்படம். இந்தப் படத்தின் முன்னணி கதாப்பாத்திரங்களில் அஜித் குமார், சத்யராஜ், அஞ்சலா ஜவேரி நடித்து உள்ளனர். இந்தப் படத்தில் ரஞ்சிதா, நாகேஷ், கே. எஸ். ரவிக்குமார், விவேக் மற்றும் பலர் நடித்துள்ளனர். இந்தப் படம் ஆகஸ்ட் மாதம் வெளிவந்தது.
மேற்கோள்கள்
பகுப்பு:1997 தமிழ்த் திரைப்படங்கள்‎ பகுப்பு:அஜித் குமார் நடித்துள்ள திரைப்படங்கள் பகுப்பு:நாகேஷ் நடித்த திரைப்படங்கள் பகுப்பு:தேவா இசையமைத்த திரைப்படங்கள் பகுப்பு:இந்தியத் தமிழ்த் திரைப்படங்கள் பகுப்பு:சத்யராஜ் நடித்த திரைப்படங்கள் பகுப்பு:விவேக் நடித்த திரைப்படங்கள் பகுப்பு:டெல்லி கணேஷ் நடித்த திரைப்படங்கள்
மழவராயர்
மழவராயர் (Mazhavaraayas) எனப்படுவோர் மழநாட்டில்‌ ஆட்சி செய்தவர்கள் ஆவர்.
திருச்சிராப்பள்ளி ஜில்லாவில்‌ கொள்ளிடத்திற்கு வடபால்‌ மழநாடு என்னும்‌ பகுதி இருந்தது. இது மேல்‌ மழநாடு, கிழ்‌ மழநாடு என்னும்‌ இரண்டு பிரிவுகளை உடையது. மேல்மழ நாட்டிற்குத்‌ திருத்தவத்துறை (லால்குடி) தலைநகராகவும்‌, கீழ்மழ நாட்டுக்குத்‌ திருமழபாடி தலை நகராகவும்‌ இருந்தன. இதில்‌ வாழும்‌ அந்தணர்களுக்கு மழநாட்டுப்‌ பீரகச்‌ சரணத்தார்‌ என்ற பெயர்‌ வழங்கி வருகிறது. இந்த மழ நாட்டுத்‌ தலைவர்களுக்கு மழவர்‌, மழவராயர்‌ என்ற பெயர்கள்‌ உண்டு. பண்டைக்காலத்தில்‌ வாழ்ந்த மழவர்‌, வாணர்‌ முதலியோர்களை வென்றவர்களையும் மழவராயர்‌, வாணராயர்‌ எனப்‌ பெயரிட்டு அழைத்தனர்.
சோழர் மற்றும் பாண்டியர் ஆட்சியில் மழவராயர்‌
பாண்டியர் ஆட்சியில் ஐய்யன்‌ மழவராயர்‌  ,இராசாக்கள்‌ நாயன்‌ மழவராயர்‌, மாவலி வாணாதிராயர்‌ குமாரர்‌ சுந்நரத்தோளுடையாம்‌ மழவராயர்‌ , மாதவன்‌ மழவராயர்‌ போன்றவர்கள் குறிப்பிடப்படுகிறார்கள். அரசவல்லிபுரப்‌ பற்றை மாதவச்‌ சதுர்வேதிமங்கலம்‌ எனப்‌ பெயர்‌ மாற்றிப்‌ பெருமாள்‌ கோயிலில்‌ பணிபுரியும்‌ பட்டர்களுக்கு மழவராயர்‌ எனும்‌ பாண்டிய அரசனின்‌ அதிகாரி வழங்கியுள்ளார்‌. மாதவன்‌ மழவராயர்‌ கைக்கோளர்‌ எனும்‌ இனப்‌ பிரிவைச்‌ சார்ந்தவராகக்‌ கல்வெட்டில்‌ குறிப்பிடப்பட்டுள்ளார்‌.
அரியலூர் பாளையக்காரர்கள்
அரியலூரைச் சேர்ந்த பாளையக்காரர்கள் ஆவர். இவர்கள் பள்ளி அல்லது வன்னியர் சாதியைச் சேர்ந்த படையாட்சியின் துணைப்பிரிவைச் சேர்ந்தவர்கள். இந்த பாளையக்காரர்களின் பெயர் நாயனார் ஆகும்.
அரியலூர் மழவராயர்‌ குடியின்‌ முன்னவர்களாக இராமநயினார்‌, பூமி நயினார்‌ என்னும்‌ உடன்‌ பிறந்தோர்‌ இருவர்‌ இருந்துள்ளனர்‌. இவ்விருவரும்‌ விசயநகரப்‌ பேரரசில்‌ கசபதி வம்சத்தின ரான திம்ம ராயரின்‌ காலத்தில்‌ அவர்‌ துணையுடன்‌, அரியலூர்ப்‌ பகுதியை ஆண்டு வந்தனர்‌. அரியலூரில்‌ கோயில்‌ கொண்டுள்ள ஒப்பில்லாத அம்மனின்‌ அருளால்‌, இராமநயினாரின்‌ கால்வழியி னர்‌, “குன்றை ஒப்பிலாத மழவராயர்‌” என்னும்‌ பட்‌ டத்தினைப்‌ புனைந்து கொண்டனர்‌. இம்மரபினைச்‌ சேர்ந்த எட்டாவது மன்னர்‌ அரங்கப்ப ஒப்பிலாத மழவராயர்‌.
புனவாசல் பாளையக்காரர்கள்
புனவாசல் ஜமீன் என்பது தமிழ்நாட்டின், தஞ்சாவூர் மாவட்டத்தில் உள்ள பேராவூரணி வட்டாரத்தில் அமைந்துள்ளது. இது மழவராய பண்டாரத்தார் என்ற பட்டம் பூண்ட கள்ளர் மரபினரால் ஆளப்பட்ட ஒரு ஜமீன் ஆகும். 1879 ஆண்டில் 2527 ஏக்கர் பரப்பளவோடு இருந்த ஜமீன், அரசாங்கத்திற்கு கொடுத்த இறைப்பகுதி  350 ரூபாய் 15 அணா 7 பைசா ஆகும்.
தஞ்சாவூர் மாவட்டத்தில் உள்ள பட்டுக்கோட்டை பகுதியில் பட்டு மழவராயர் எனும்‌ கள்ளர் குழுத்தலைவன்‌ வாழ்ந்ததாகவும்‌ அவரால்‌ கோட்டைக்‌ கட்டப்பட்டதாகவும்‌ தஞ்சை அரசுப்‌ பதிவேட்டில்‌ கூறப்பட்டுள்ளது.
மேற்கோள்கள்
பகுப்பு:தமிழரில் சாதிகள் பகுப்பு:வன்னியர்
சுமேரிய கடவுள்கள்
சுமேரிய சமயக்கோட்பாடுகள் அனைத்தும் மழை, வேளாண்மை, நீர்ப்பாசனம் சார்ந்தவையாகவே உள்ளது. ஒவ்வொரு குழுவுக்கும் தனித்தனி சிறு தெய்வங்கள் இருந்தாலும் மும்மூர்த்தி வழிபாடே மூல வழிபடாய் விளங்கியது.
வெளி இணைப்புகள்
பகுப்பு:மெசொப்பொத்தேமியாவின் வரலாறு பகுப்பு:நடுவண் கிழக்குத் தெய்வங்கள் பகுப்பு:சுமேரிய நாகரிகம்
திருவெறும்பூர் ஊராட்சி ஒன்றியம்
திருவெறும்பூர் ஊராட்சி ஒன்றியம், தமிழ்நாட்டின் திருச்சிராப்பள்ளி மாவட்டத்தில் உள்ள  பதினான்கு   ஊராட்சி ஒன்றியங்களில் ஒன்றாகும். திருவெறும்பூர் ஊராட்சி ஒன்றியம் இருபது   ஊராட்சி மன்றங்களை கொண்டுள்ளது. இவ்வூராட்சி ஒன்றியத்தின் வட்டார வளர்ச்சி அலுவலகம் திருவெறும்பூரில் இயங்குகிறது.
மக்கள் வகைப்பாடு
2011 ஆம் ஆண்டு மக்கட்தொகை கணக்கெடுப்பின் படி, திருவெறும்பூர் ஊராட்சி ஒன்றியத்தின் மொத்த மக்கள் தொகை 1,05,191 ஆகும். அதில் பட்டியல் சமூக மக்களின் தொகை 21,696  ஆக உள்ளது. பட்டியல் பழங்குடி மக்களின் தொகை 491 ஆக உள்ளது.
ஊராட்சி மன்றங்கள்
திருவெறும்பூர் ஊராட்சி ஒன்றியத்தில் உள்ள 20 கிராம ஊராட்சி மன்றங்களின் விவரம்;
மேற்கோள்கள்
பகுப்பு:திருச்சிராப்பள்ளி மாவட்ட ஊராட்சி ஒன்றியங்கள்
பிரதாப்காட் கோட்டை
வலது|thumb| பிரதாப்காட்டில் அமைந்துள்ள சிவாஜியின் சிலை பிரதாப்காட் (Pratapgad) 'வீரம் நிறைந்த கோட்டை' என்ற பொருள்படும் இது மேற்கு இந்திய மாநிலமான மகாராட்டிராவில் சாத்தாரா மாவட்டத்தில் அமைந்துள்ள ஒரு பெரிய கோட்டையாகும். பிரதாப்காட் போரின் தளமாக குறிப்பிடத்தக்க இந்த கோட்டை இப்போது ஒரு பிரபலமான சுற்றுலா தலமாக உள்ளது.
நிலவியல்
பிரதாப்காட் கோட்டை போலத்பூரிலிருந்து 15 கிலோமீட்டர் (9.3 மைல்) தொலைவிலும், மகாபலீசுவருக்கு மேற்கே 23 கிலோமீட்டர் (14 மைல்) தொலைவிலும் அமைந்துள்ளது. இந்த கோட்டை கடல் மட்டத்திலிருந்து 1,080 மீட்டர் (3,540 அடி) உயரத்தில் இப்பகுதியில் பிரபலமான மலைவாழிடமாக உள்ளது. மேலும், இது பர் மற்றும் கினேஸ்வர் கிராமங்களுக்கு இடையிலான சாலையைக் கவனிக்காத ஒரு ஸ்பர் மீது கட்டப்பட்டுள்ளது.
வரலாறு
மராட்டிய மன்னர் சிவாஜி தனது பிரதம மந்திரிகளில் ஒருவரான மோரோபந்த் திரியம்பக் பிங்கிள் என்பவரிடம் நிரா மற்றும் கொய்னா ஆறுகளின் கரைகளை பாதுகாப்பதற்காகவும், பார் கணவாயைப் பாதுகாப்பதற்காகவும் இந்த கோட்டையின் கட்டுமானத்தை மேற்கொள்ள நியமித்தார்.
கூட்டாட்சியரசின் நிதிகாப்பு முறையம்
கூட்டாட்சியரசின் நிதிகாப்பு முறையம் (The Federal Reserve System, Federal Reserve, Fed) என்பது ஐக்கிய அமெரிக்க நாடுகளின் மைய வங்கி அமைப்பு ஆகும். இது, தொடர் நிதி அச்சுறுத்தல்களுக்குப்பின் (குறிப்பாக 1907-ன் அச்சுறுத்தல்), நிதி நெருக்கடியை சமாளிப்பதற்கு வேண்டி பணம்சார் அமைப்பின் மையக் கட்டுபாட்டுக்கான விரும்பலை நோக்கி 1913, டிசம்பர் 23 அன்று கூட்டாட்சியரசின் நிதிகாப்பு சட்ட இயற்றத்தோடு சேர்த்து உருவாக்கப்பட்டது. காலப்போக்கில் 1930- இன் அதித பொருளாதார வீழ்ச்சி மற்றும் 2000 காலளவில் அதித பொருளாதார மந்தநிலை கூட்டாட்சியரசின் நிதிகாப்பு முறையத்தின் முக்கியத்துவத்தையும் பொறுப்பையும் விரிவுப்படுத்த செய்வித்தது.
மேற்கோள்கள்
பகுப்பு:வங்கிகள் பகுப்பு:நடுவண் வங்கிகள் பகுப்பு:ஐக்கிய அமெரிக்க அமைப்புகள்
பிரதாப்காட் கோட்டை
அமைப்பு
அப்சல் கோபுரம் கோட்டையிலிருந்து சரியாக விரிவடைந்து கோட்டையின் அணுகுமுறையை பாதுகாக்கிறது. இது பிரதாப்காட் போருக்குப் பின்னர் கட்டப்பட்டதாகக் கூறப்படுகி. மேலும் அப்சல் கானின் உடல் கோபுரத்தின் கீழ் புதைக்கப்பட்டதாகவும் கூறப்படுகிறது.
1661 இல், சிவாஜியால் துல்ஜாப்பூரில் உள்ள பவானி தேவியின் கோவிலுக்கு செல்ல முடியாமல் போனது. அதற்காக இந்த கோட்டையிலேயே ஒரு கோவிலை அத்தெய்வத்திற்கு அர்ப்பணிக்க முடிவு செய்தார். இந்த கோயில் கீழ் கோட்டையின் கிழக்கு பக்கத்தில் உள்ளது. இந்த மண்டபம் அசல் கட்டுமானத்திலிருந்து மீண்டும் கட்டப்பட்டுள்ள. 50 'நீளம், 30' அகலம் மற்றும் 12 'உயரமுள்ள மரத் தூண்களைக் கொண்டுள்ளது. இந்த ஆலயம் கல்லால் ஆனது. மேலும் தெய்வத்தின் ஆடை அணிந்த கருப்பு கல் உருவம் உள்ளது. கோயிலின் கூரை உள்ளே தட்டையாக இருக்கிறது. ஆனால் சித்தாராவின் மன்னன் பிரதாப் சிங் (1818-1839) அமைத்த ஈய உறைகளில் மூடப்பட்டுள்ளது. ஒரு சிறியவிமானம் சந்நதியை உள்ளடக்கி உள்ளது. இந்த கோவிலில் 6 வைர கற்களால் அலங்கரிக்கப்பட்டுள்ள மராத்திய தளபதி ஹம்பிராவ் மொகைதியின் வாள் ஒன்று வைக்கப்பட்டுள்ளது. இது அவர் போரில் 600 வீரர்களைக் கொன்றதைக் குறிக்கிறது. கோயிலுக்குள் ஒரு ஸ்படிக இலிங்கமும் வழிபடப்படுகிறது. அந்தக் காலகட்டத்தில் காலாட்படை வீரர்களால் பயன்படுத்தப்பட்ட கவசங்களும் கோயிலுக்கு வெளியே காட்சிக்கு வைக்கப்பட்டுள்ளன
கோட்டையிலிருந்து தென்கிழக்கு நோக்கி சிறிது தொலைவில் அப்சல் கானின் தர்கா அமைந்துள்ளது.
சுற்றுலா
பிரதாப்காட், மகாபலீசுவரிலிருந்து 25 கிலோமீட்டர் தொலைவில் அமைந்துள்ள பிரபலமான சுற்றுலாத் தலமாகும். . மகாராட்டிரா மாநில போக்குவரத்துக் கழகப் பேருந்துகள் சேவை பல ஆண்டுகளாக பிரதாப்காட் உட்பட மகாபலீசுவரைச் சுற்றியுள்ள இடங்களுக்கு தினசரி உல்லாசப் பயணங்களை நடத்தி வருகிறது. பல பள்ளிகளும் கோட்டைக்கு கல்வி பயணங்களை ஏற்பாடு செய்கின்றன. இப்பகுதியின் பல மலையேற்ற பாதைகளிலும் இந்த கோட்டை உள்ளது.
ராஜபாண்டி (திரைப்படம்)
ராஜபாண்டி  1994 இல் வெளிவந்த தமிழ்த் திரைப்படமாகும். சரத்குமார் நடித்த இப்படத்தை மனோஜ் குமார் இயக்கினார்.
வெளி இணைப்புகள்
பகுப்பு:1994 தமிழ்த் திரைப்படங்கள் பகுப்பு:இந்தியத் தமிழ்த் திரைப்படங்கள்
இந்தியக் குடியரசுத் தலைவர் தேர்தல், 1957
இந்தியக் குடியரசின் இரண்டாவது குடியரசுத் தலைவர் தேர்தல் 1957 ல் நடைபெற்றது. 1950 முதல் குடியரசுத் தலைவராக இருந்த ராஜேந்திர பிரசாத், இத்தேர்தலில் வெற்றி பெற்று மீண்டும் குடியரசுத் தலைவரானார்.
பின்புலம்
மே 6, 1957ல் இந்தியாவின் இரண்டாவது குடியரசுத் தலைவர் தேர்தல் நடத்தப்பட்டது. முன்பு இந்திய தேசிய காங்கிரசு உறுப்பினராக இருந்த ராஜேந்திர பிரசாத் அனைத்து சாரருக்கும் ஏற்புடையவராக இருந்தார். பல எதிர்க்கட்சிகளும் அவரைத் தங்கள் வேட்பாளராக ஏற்றுக் கொண்டு போட்டி வேட்பாளர்களை நிறுத்தவில்லை. கட்சி சார்பற்ற வேட்பாளராகவே அவர் போட்டியிட்டார். மேலும் இரு சுயேட்சை வேட்பாளர்களும் போட்டியிட்டனர். மிகப்பெரும்பாலான கட்சிகளின் ஆதரவையும் மதிப்பையும் பெற்றிருந்த ராஜேந்திர பிரசாத் 99 % வாக்குகளுடன் எளிதில் வெற்றி பெற்றார்.
முடிவுகள்
ஆதாரம்:
மேற்கோள்கள்
பகுப்பு:1957 தேர்தல்கள் பகுப்பு:இந்தியக் குடியரசுத் தலைவர் தேர்தல்கள்
மலேசிய பழங்குடியினர் மேம்பாட்டு துறை
மலேசிய பழங்குடியினர் மேம்பாட்டு துறை (மலாய்: Jabatan Kemajuan Orang Asli (JAKOA); ஆங்கிலம்: Department of Orang Asli Development); என்பது மலேசிய ஊரக மற்றும் வட்டார வளர்ச்சி அமைச்சின் (Ministry of Rural and Regional Development) கீழ் செயல்படும் மலேசிய அரசாங்கத்தின் ஓர் அரசு நிறுவனமாகும்.
பொது
மலேசியப் பழங்குடியினர் (மலாய்: Orang Asli), தீபகற்ப மலேசியாவின் பூர்வீகக் குடியினர் ஆகும். பொதுவாக, இவர்களை ஒராங் அசுலி என்று அழைக்கின்றனர். மலேசியாவில் இந்தப் பழங்குடியினர் 18 பிரிவுகளாக உள்ளனர்.
இவர்களில் செமாங் அல்லது நெகிரிட்டோ இனத்தவர்கள் தீபகற்ப மலேசியாவின் வட எல்லைப் பகுதிகளில் வாழ்கின்றனர். செனோய் இனத்தவர் தீபகற்ப மலேசியாவின் மத்திய பகுதியில் வாழ்கின்றனர். புரோட்டோ மலாய் இனத்தவர் அல்லது மலாய்ப் பூர்வக் குடியினர் தீபகற்பத்தின் தென்பகுதியில் வாழ்கின்றனர்.
மலேசியத் தலைநகர் கோலாலம்பூர் மாநகரில் இருந்து 25 கி.மீ. தொலைவில் உள்ள கோம்பாக் நகரில் ஒராங் அசுலி பழங்குடியினரின் அரும்பொருள் காட்சியகம் அமைந்து உள்ளது.
பழங்குடியினர் சட்ட திட்டங்கள்
மலேசியப் பழங்குடியினர் சார்ந்த சட்டங்கள்:
1954-ஆம் ஆண்டில் பழங்குடி மக்கள் பாதுகாப்புச் சட்டத்தின் கீழ் பழங்குடியினருக்கு சிறப்பு ஒதுக்கீட்டு நிலம் வழங்குவதற்கு வகை செய்யப்பட்டது.
எனினும் பழங்குடி மக்களை அவர்களின் சிறப்பு நிலங்களில் இருந்து வெளியேற்றவும்; பாதிக்கப்பட்ட பழங்குடி மக்களுக்கு இழப்பீடு வழங்கவும் உரிமை உண்டு என்று 1954-ஆம் ஆண்டு பழங்குடி மக்கள் பாதுகாப்புச் சட்டம் வரையறுத்தது.
வெளி இணைப்புகள்
பகுப்பு:மலேசிய அரசு‎ பகுப்பு:மலேசிய அமைப்புகள் பகுப்பு:மலேசிய நிறுவனங்கள் பகுப்பு:மலேசிய மக்கள்
சார்ல்ஸ் ஜேம்ஸ் பார்னெட்
சார்ல்ஸ் ஜேம்ஸ் பார்னெட் (Charles James Barnett, பிறப்பு: அக்டோபர் 1 1796, இறப்பு: திசம்பர் 31 1882), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 29 முதல்தர துடுப்பாட்டப் போட்டிகளில் கலந்து கொண்டுள்ளார். 1820-1837 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
வெளி இணைப்பு
சார்ல்ஸ் ஜேம்ஸ் பார்னெட் - கிரிக்கட் ஆக்கைவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி அக்டோபர் 2 2011.
பகுப்பு:இங்கிலாந்துத் துடுப்பாட்டக்காரர்கள் பகுப்பு:1796 பிறப்புகள் பகுப்பு:1882 இறப்புகள் பகுப்பு:மெரில்பன் துடுப்பாட்ட சங்கத் துடுப்பாட்டக்காரர்கள் பகுப்பு:ஜென்டில்மென் துடுப்பாட்டக்காரர்கள்
கோ. மங்கலம் ஊராட்சி
'''கோ. மங்கலம் ஊராட்சி' (Ko.Mangalam Gram Panchayat''), தமிழ்நாட்டின் கடலூர் மாவட்டத்தில் உள்ள விருத்தாசலம் வட்டாரத்தில் அமைந்துள்ளது. இந்த ஊராட்சி, விருத்தாசலம் சட்டமன்றத் தொகுதிக்கும் கடலூர் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011-ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1786 ஆகும். இவர்களில் பெண்கள் 921 பேரும் ஆண்கள் 865 பேரும் உள்ளனர்.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:கடலூர் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
மூலக்கூற்று மரபியல்
மூலக்கூற்று மரபியல் என்பது மரபணுக்களின் அமைப்பையும், செயற்பாடுகளையும் மூலக்கூற்று மட்டத்தில் ஆய்வு செய்யும் உயிரியலின் ஒரு துறை ஆகும். இத்துறை மரபணுக்கள் எவ்வாறு ஒரு தலைமுறையில் இருந்து இன்னொரு தலைமுறைக்குக் கடத்தப்படுகிறது என ஆய்வு செய்கிறது. இத்துறை ஆய்வுகளுக்கு, மரபியலையும், மூலக்கூற்று உயிரியலையும் பயன்படுத்துகின்றது. மூலக்கூற்று மரபியலில் உள்ள முக்கிய பகுதிகளில் ஒன்று மூலக்கூறுகளை மரபுவழிக் கோலங்களைத் தீர்மானிப்பதற்குப் பயன்படுத்துவது ஆகும். அத்துடன் இது உயிரினங்களைச் சரியான அறிவியல் வகைப்பாடு செய்வதற்கும் பயன்படுகிறது. இது மூலக்கூற்றுத் தொகுதியியல் எனப்படுகின்றது.
மரபுவழிக் கோலங்களைத் தீர்மானிக்க உதவுவது மட்டுமன்றி, மூலக்கூற்று மரபியல், சிலவகை நோய்களை உண்டாக்கக்கூடிய மரபுசார் திடீர்மாற்றங்களைப் புரிந்து கொள்வதற்கும் உதவியாக உள்ளது.
முன்னோக்கு மரபியல்
மூலக்கூற்று மரபியலாளர்களுக்கு உதவக்கூடிய முதல் கருவிகளுள் ஒன்று முன்னோக்கு மரபியல் சலிப்பு ஆகும். இந்த நுட்ப முறையின் நோக்கம், ஒரு குறித்த வகையான இயல்புகளை உருவாக்கும் திடீர் மாற்றங்களை அடையாளம் காண்பது ஆகும்.
நசிமுத்தீன் (துடுப்பாட்டக்காரர்)
நசிமுத்தீன்  (Nazimuddin, பிறப்பு: அக்டோபர் 1 1985), வங்காளதேசத் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் ஒருநாள் பன்னாட்டுத் துடுப்பாட்டப் போட்டிகள் ஏழு இல் கலந்து கொண்டுள்ளார். இவர் 2008 இல் வங்காளதேசம்அணிக்காக ஒருநாள் பன்னாட்டுத் துடுப்பாட்ட அணியினைப் பிரதிநிதித்துவப் படுத்தியுள்ளார்.
பகுப்பு:வங்காளதேசத் துடுப்பாட்டக்காரர்கள் பகுப்பு:1985 பிறப்புகள் பகுப்பு:வாழும் நபர்கள்
சுப்பிரமணியபுரம் உச்சினி மாகாளி அம்மன் கோயில்
சுப்பிரமணியபுரம் உச்சினி மாகாளி அம்மன் கோயில் தமிழ்நாட்டில் திருநெல்வேலி மாவட்டம், சுப்பிரமணியபுரம் என்னும் ஊரில் அமைந்துள்ள அம்மன் கோயிலாகும்.
கோயில் அமைப்பு
இக்கோயிலில் உச்சினிமாகாளியம்மன் சன்னதியும், சந்தனமாரியம்மன், மாரியம்மன் உபசன்னதிகளும் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. வழக்கு நிலுவையில் இருப்பதால் நடைமுறை நிருவாகியால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை நடக்கின்றது.
மேற்கோள்கள்
பகுப்பு:திருநெல்வேலி மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
கூடலூர்ப் பல்கண்ணனார்
கூடலூர்ப் பல்கண்ணனார் சங்ககாலப் புலவர்களில் ஒருவர். அவரது பாடல் ஒன்றே ஒன்று நற்றிணை 200 எண் கொண்ட பாடலாகச் சங்கநூல் தொகுப்பில் அமைந்துள்ளது. அப்பாடல் தரும் செய்தி: தலைவன் பரத்தையிடம் இருந்துவிட்டு இல்லம் மீளப் பாணனைத் தூது அனுப்புகிறான். பாணன் யாழை மீட்டிக்கொண்டு வந்து தலைவன் வரவைத் தலைவிக்குத் தெரிவிக்கிறான். அப்போது தலைவன் பரத்தையை அறியான் என்று பொய்யும் கூறுகிறான்.
தலைவி பாணனுக்குக் கேட்கும்படி ஊர்த் திருவிழாவை அறிவிக்கும் குயவனிடம் கூறுகிறாள். 'குயவ! நீ திருவிழாச் செய்தியைக் கூறும்போது பாணன் பொய்ப் புழுகுகிறான் என்னும் செய்தியையும் சேர்த்துச் சொல் என்கிறாள்.
மேற்கோள்கள்
பகுப்பு:சங்கப் புலவர்கள்
குளோயி கிரேசு மொரெட்சு
குளோயி கிரேசு மொரெட்சு (ஆங்கிலம்: Chloë Grace Moretz; ; பிறப்பு - பிப்ரவரி 10, 1997) ஒரு ஐக்கிய அமெரிக்க நடிகை ஆவார். நான்கு எம்டிவி விருதுகள், இரண்டு பீப்பிள்சு சாய்சு விருதுகள், இரண்டு சனி விருதுகள், மற்றும் இரண்டு குழந்தை நடிகர்கள் விருதுகள் ஆகியவற்றை வென்றுள்ளார்.
வெளியிணைப்புகள்
பகுப்பு:1997 பிறப்புகள் பகுப்பு:வாழும் நபர்கள் பகுப்பு:21 ஆம் நூற்றாண்டு ஐக்கிய அமெரிக்க நடிகைகள் பகுப்பு:ஐக்கிய அமெரிக்கப் பெண்ணியவாதிகள் பகுப்பு:அமெரிக்கத் திரைப்பட நடிகைகள் பகுப்பு:அமெரிக்க தொலைக்காட்சி நடிகைகள் பகுப்பு:அமெரிக்க குரல் நடிகைகள்
ஒன்பதாவது மக்களவை
இந்திய நாடாளுமன்றத்தின் ஒன்பதாவது மக்களவை 1989 பொதுத் தேர்தலில் வெற்றி பெற்ற உறுப்பினர்களைக் கொண்டு கட்டமைக்கப்பட்டது. இதில் பங்காற்றிய முக்கிய உறுப்பினர்கள்:
விஸ்வநாத் பிரதாப் சிங் திசம்பர் 02, 1989 முதல் நவம்பர் 10, 1990 வரை பாரதிய ஜனதா மற்றும் இடதுசாரிக் கட்சிகளின் உதவியுடன் பிரதமரானார். 1984 இந்தியப் பொதுத் தேர்தலுக்குப் பிறகு முந்தைய 8வது மக்களவையுடன் ஒப்பிடும்போது இந்திய தேசிய காங்கிரசு 207 இடங்களை இழந்தது.
அடுத்த 10வது மக்களவை 1991 இந்திய பொதுத் தேர்தலுக்குப் பிறகு 20 ஜூன் 1991 அன்று உருவாக்கப்பட்டது.
கட்சி வாரியாக உறுப்பினர்கள்
ஒன்பதாவது மக்களவைக்கு தேர்ந்தெடுக்கப்பட்ட நாடாளுமன்ற உறுப்பினர்களின் எண்ணிக்கை கட்சி வாரியாக அட்டவணையில் கொடுக்கப்பட்டுள்ளது.
பகுப்பு:9வது மக்களவை உறுப்பினர்கள்
இராஜாதித்தர்
இராஜாதித்தியர் (Rajaditya Chola 10ஆம் நூற்றாண்டின் நடுப்பகுதி) என்பவர் முதலாம் பராந்தகச் சோழரின் (ஆட்சிக் காலம் 907–955) மற்றும் சேர இளவரசி கோ கிழான் அடிகள் ஆகியோரின் மகனாவார். இவர் தக்கோலப் போருக்கு (948–949) தலைமை தாங்கியதற்காக அறியப்படுகிறார்.
போரில் இறந்த இளவரசர் ராஜாதித்யனின் மரணம் குறித்து வழக்கத்திற்கு மாறாக சோழர்களால் நினைவுகூரப்பட்டது. இந்த நிகழ்வு குறித்த பதிவானது முதலாம் இராசராசனின் பெரிய லேடன் செப்பேடு (கி.பி. 1006) மற்றும் இராசேந்திர சோழனின் திருவாலங்காடு செப்பேடு (கி.பி. 1018) ஆகியவற்றில் காணப்படுகிறது. சோழர் செப்பேடுகளில் உள்ள சில விவரங்களில் வேறுபட்ட தகவல்கள், மேலைக் கங்கர் மரபைச் சேர்ந்த மூன்றாம் கிருஷ்ணன் மற்றும் இளவரசர் இரண்டாம் பூதுகன் (மூன்றாம் கிருஷ்ணனின் இளம் கீழ்த்தலைவர்) ஆகியோரின் அடக்கூர் கல்வெட்டில் காணப்படுகிறது. சோழப் படையில் கேரளத் தளபதியான வெள்ளங்குமரனின் கல்வெட்டுகளிலும் போரைப் பற்றிய மறைமுகக் குறிப்புகளைக் காணலாம்.
ஆரம்ப கால வாழ்க்கை
இராஜாதித்தியன், சேர பெருமாள் இளவரசி கோ கிழான் அடிகள் மற்றும் முதலாம் பராந்தக சோழன் (கி.பி. 907-955) ஆகியோரின் மகன் ஆவார். முதலாம் பராந்தகன், கோ கிழான் அடிகள் மற்றும் கிழான் அடிகள் ரவி நீலி (அவரது இரண்டு மகன்களான இராஜாதித்யன் மற்றும் அரிஞ்சய சோழரின் தாய்கள்) ஆகிய இரு சேர இளவரசிகளை மணந்ததாக அறியப்படுகிறது. ஒரு சேர இளவரசிக்கும் பராந்தகருக்கும் நடந்த திருமணம், கி.பி. 910, கங்க மன்னர் இரண்டாம் பிருதிவிபதி அத்திமல்லானின் உதயேந்திரம் செப்பேட்டில் குறிப்பிடப்பட்டுள்ளது.
இராஷ்டிரகூடர் மற்றும் அவர்களது கூட்டாளிகளுடனுடனான பெரும்போரை திருமுனைப்பட்டி நாட்டில் முதலாம் பராந்தக சோழன் எதிர்நோக்கி இருந்ததாகத் தெரிகிறது. 930களில், அல்லது கிபி 923 ஆம் ஆண்டிலேயே, இளவரசர் இராஜாதித்தன் யானைகள் மற்றும் குதிரைகள் உட்பட கணிசமான படைகளுடன், தன் முழு குடும்பத்துடன், திருமுனைப்பட்டி நாட்டிலுள்ள இராஜாதித்தியபுரத்திற்கு (திருநாவலூர்/திருமாநல்லூர்) புதிய சோழ அரசின் வடக்கு எல்லைகளைப் பாதுகாத்தக்க அனுப்பபட்டார் ).  930களின் நடுப்பகுதியில் அவரது தாயார் (சேர இளவரசி கோ கிழான் அடிகள்) மற்றும் அவரது ஒன்றுவிட்ட சகோதரர் அரிஞ்சய சோழன் ஆகியோர் இராஜாதித்தியபுரம் சென்று சேர்ந்தனர். திருமுனைப்பட்டி நாட்டுக்குச் சென்ற கேரள (சேர) தலைவர்களின் பல இராணுவ வீரர்கள் இராஜாதித்யனுக்கு ஆதரவாக நின்றனர்.
தக்கோலப் போர்
தக்கோலப் போர், தக்கோலம் என்பது தற்போதைய வட தம்ழ்நாட்டின், வேலூர் மாவட்டத்தில் அரக்கோணம் அருகே உள்ள ஊராகும்.
தக்கோலப் போரில் இராட்டிரகூடர் மற்றும் அவர்களுக்கு அடங்கிய சிற்றரசர்கள் (மேலைக் கங்கர், பணர், வைதும்பர் உட்பட)  மற்றும் படைகள் ஒரு பக்கமும். சோழ இளவரசர் இராஜாதித்யரும், சோழ வீரர்களும் ,அவர்களுத்து துணையாக, கேரள (சேரர்) தலைவர்களின் படைவீரர்களும் மறுபக்கம் இருந்தனர்.
தக்கோலப் போரில் போர்க்களத்தில் சோழ இளவரசர் இராஜாதித்தர் கொல்லப்பட்டார். இது சோழர் படையின் தோல்விக்கு காரணமாயிற்று. அடக்கூர் கல்வெட்டின் படி, போரின் போது யானை மீது அமர்ந்து போரிட்டுக் கொண்டிருந்த இராஜாதித்தியரை, இரண்டாம் பூதுகன் அம்பை எய்தித் தாக்கபட்டார் சோழ இளவரசர் அங்கேயே இறந்தார். சோழர்களின் படை பின்னர் தோற்கடிக்கப்பட்டு, குழப்பத்தில் பின்வாங்கியது. இப்போரின் முடிவில் சோழப் பேரரசு வீழ்ச்சி கண்டது.
மேலும் படிக்க
பகுப்பு:949 இறப்புகள் பகுப்பு:சோழர்
ஜான் சுடேன்லி பிளாசுகெட்
ஜான் சுடேன்லி பிளாசுகெட் (John Stanley Plaskett) (நவம்பர் 17, 1865 - அக்தோபர் 17, 1941) ஒரு கனடிய வானியலாளர் ஆவார்.
இவர் எந்திர வினையாளராகப் (கம்மியராகப்) பணிபுரிந்தார். டொராண்டோ பல்கலைக்கழகத்தின் இயற்பியல் துறையில் இவருக்கு எந்திரத் தொழில்வினைஞராக அமர்த்தப்பட்டார். அப்போது ஆய்கருவிகளின் கட்டுமானப் பணியிலும் விரிவுரையின்போது செயல்முறை விளக்கப் பணியிலும் ஈடுபட்டார். இப்பணி தந்த ஊக்கத்தால் இவர் கணிதவியல், இயற்பியல் பட்டம் பயில தனது 30 ஆம் அகவையில் அப்பல்கலைக்கழகத்தில் சேர்ந்தார். இவர் 1903 வரை அங்கே இருந்து வண்ண ஒளிப்படவியலில் ஆய்வு செய்தார்.
இவரது முறையான வானியல் வாழ்க்கை 1903 இல் ஒட்டாவாவில் உள்ல டொமினியன் வான்காணகத்தில் பணியாளராகச் சேரும்வரை தொடங்கவில்லை. இவர் கதிர்நிரலியல் இரும விண்மீன்களை ஆய்வு செய்து அவற்றின் ஆர விரைவுகளை அளந்தார். இவர் முதன்முதலாகப் பால்வெளியின் கட்டமைப்பை விரிவாகப் பகுப்பாய்வு செய்தவர் ஆவார். இவரது எந்திரவியல் பின்னணி இவர் பல கருவிகளை கட்டியமைக்க உதவியது. இவர் 1917 இல் பிரித்தானிய கொலம்பியாவின் விக்டோரியா நகரி இருந்த டொமினியன் வான்காணகத்தின் முதல் இயக்குநர் ஆனார். இதை ஒட்டாவாவில் இருந்த டொமினியன் வான்காணகத்துடன் குழப்பிக் கொள்ளக்கூடாது.
இவரது மகனாகிய, ஆரி கெம்ளே பிளாசுகெட்டும் வெற்றிகரமான வானியலாளராகத் திகழ்ந்து 1963 இல் அரசு வானியல் கழகப் பொற்பதக்கத்தைப் பெற்றுள்ளார். எனவே, பிளாசுகெட் குடும்பம் ஒன்றுக்கு மேற்பட்ட பதக்கம் பெற்று விளங்கியது.
தகைமைகள்
விருதுகள்
இவரது பெயரிடப்பட்டவை
வெளி இணைப்புகள்
பகுப்பு:1865 பிறப்புகள் பகுப்பு:1941 இறப்புகள் பகுப்பு:கனடிய வானியலாளர்கள் பகுப்பு:அண்டவியலாளர்கள்
பிரசின உபநிடதம்
பிரச்ன உபநிடதம் :- ‘பிரச்ன’ எனும் சமற்கிருத சொல்லுக்கு ‘கேள்வி’ என்று பொருள். இவ்வுபநிடதம் அதர்வண வேதத்தைச் சார்ந்தது. அறிவை அடைய விரும்பும் அறுவர் பிப்பிலாத முனிவரை அணுகி ஆறு கேள்விகள் கேட்டனர். எனவே இவ்வுபநிடதத்திற்கு பிரச்ன உபநிடதம் என்று பெயர் வழங்கலாயிற்று. இறையுணர்வில் நிலை பெற்ற ஆறு மாணவர்களான சுகேசன், சத்ய காமன், கார்க்கியன், கௌசல்யன், பார்க்கவன் மற்றும் கபந்தி ஆகியோர், வேள்விக்கான விறகுகளுடன், உலக உற்பத்தி, மனிதனை இயக்கும் சக்திகள், பிராணன் எவ்வாறு செயல்படுகிறது, ஓங்கார தியானம், ஆன்மா எங்குள்ளது என்பது பற்றி பிப்பிலாத முனிவரை அணுகி கேட்ட கேள்விகளால், இவ்வுபநிடதம் ஆறு அத்தியாயங்களாக உள்ளது. இவ்வுபநிடதம் பிரம்ம(ஆத்மவித்யா) மற்றும் ஓங்கார தியானத்தைப் பற்றியும் விரிவாக கூறுகிறது.